Kedves Kolléga!

Izsa Éva vagyok, az ELTE Fizika Doktori Iskola Fizika Tanítása Program hallgatója.

Kutatási témám a tehetséggondozás a fizika oktatásban.

Szeretnék az Ön segítségével valós képet kapni a fizika oktatás jelenlegi helyzetéről a tanárok és a diákok véleménye alapján. Ehhez elengedhetetlen, hogy minél többen kitöltsék a kérdőívet a kollégák közül és kitöltessék a diákokkal is. Nem csak a fővárosi elitgimnáziumok helyzete érdekel, hanem minden kollégáé, aki az ország bármelyik pontján bármilyen iskolatípusban kapcsolatba került a fizika oktatással. A kapott eredményeket kiértékelve, összefoglalva szeretnék ötletekkel, lehetőségekkel segítséget nyújtani azoknak a kollégáknak, akik még éreznek magukban késztetést, energiát a fizika tartalmas tanításához. Ezért köszönöm, ha időt szán a kérdőív kitöltésére és legalább egy csoportjával / osztályával is kitölteti. Természetesen ezt több osztállyal, csoporttal is megteheti, és kérem, hogy kollégái között is terjessze a kérdőívet!

A link, ahol a tanári kérdőív elérhető:

<https://docs.google.com/forms/d/e/1FAIpQLSc70OebY-NaAfQONcfL31NihyS3vg-S0DPMiQCQv2cyHCJGlw/viewform?usp=sf_link>

A diákoknak szánt kérdőív:

<https://docs.google.com/forms/d/e/1FAIpQLSde96KvEqLMEoiEyNLOnq3J97NbjB1K8Dq0YvGI7L-KOmZkOQ/viewform?usp=sf_link>

Tudom, hogy alig élünk, ki sem látszunk a napi terhek alól, de éppen ezeket a terheket szeretném csökkenteni és még több pozitívum lehetőségét megteremteni a fizika tantárgyhoz kapcsolódva Önnek és diákjainak is.

Tudom azt is, hogy a motiváció fontos, kérem ezért, hogy diákjait is jutalmazza valamilyen módon a teszt kitöltéséért. Azok között a kollégák között, akik elérhetőséget is adnak (amit kizárólag a nyereményjátékban való részvételhez használok fel!), kisorsolunk 3 szakmai napot az ELTÉ-n, amin a kolléga egy csoport diákjával vehet részt. Az időpontokat természetesen egyeztetjük, és a programokat is. A kínálat bőséges, a demonstrációs labortól a Kármán laboron át az ELTE csillagvizsgálójáig:

<http://fiztanosveny.elte.hu/allomasok>

Mivel a kiértékelésekkel még sok munka lesz, ezért kérem, hogy április 29-ig Ön és a diákjai válasza érkezzen be.

Még egyszer nagyon köszönöm a segítséget, az erre fordított időt!

Izsa Éva

izsa.eva@gmail.com